(Tisztviselők kaszinója)
Otthon, Otthon, édes Otthon,
Régen rólad szól az ének,
Meg sem voltál s rólad zengtek
Nagyváradon ifjak, vének.
Ismerkednek, banketteznek
Férjeink, a nyomorultak,
Hitvány módon újra élik
A betyáros legény-múltat.

Otthon, Otthon, édes Otthon,
A neved szép, olyan drága.
Kis o-val te voltál mindig
Minden lánynak kedves álma,
De nagy O-val nem szeretlek,
Megsúghatom talán titkon:
Mióta az Otthon terv lett,
Az uram soha sincs itthon...
Versek